Tervetuloa ohjelman pariin! Tänään vieraana on nainen, -
joka oppi odottamaan Jumalaa ja Hänen ajoitustaan -
ja sai lopuksi sen, minkä Jumala oli luvannut.
Tervetuloa, Katherine Ruonala! - Kiitos!
Ihanaa, että pääsit tulemaan. - On kiva olla täällä.
Olet oppinut suomea aviomieheltäsi, jonka vanhemmat ovat Suomesta.
Osaan suomea...
Osaat hyvin. Olet asunut ikäsi Australiassa ja silti osaat paljon.
Olet kirjailija.
Lisäksi toimitte miehesi Tomin kanssa pastorina Brisbanessa.
Matkustat maailmalla saarnaamassa. Näet paljon ihmeitä, -
kun Jumala parantaa ihmisiä.
Elätkö nyt unelmaasi todeksi?
Uskon... Sydämeni kaipuu on elää todeksi Jumalan unelmaa.
Että ihmiset kaikkialla löytäisivät Hänet, -
tuntisivat Hänen rakkautensa ja tulisivat sovitetuksi Hänen kanssaan.
Minulle on tärkeää se, mikä on ikuista. Että ihmiset pelastuisivat.
Se on sydämeni kaipuu. On ihmeellistä, -
ettei evankeliumia tarvitse julistaa kiehtovilla viisauden sanoilla -
vaan osoittamalla Hengen voimaa.
Voin vain ihmetellä, mitä Jumala on tehnyt -
ja miten Hän on vahvistanut sanansa ihmein, merkein ja tunnusteoin.
Suurin iloni on nähdä, miten ihmiset kokevat Jumalan rakkauden -
konkreettisesti ja saavat yhteyden Häneen.
Se on suurin iloni. Elän siis todeksi unelmaa.
Iloitsen siitä, että voin tuoda ihmisiä Jeesuksen luo.
Koetko, että ihmeet on yksi tapa oppia tuntemaan Jumala?
Uskon, että se oli Herran suunnitelma alusta asti.
Hän käski opetuslapsia parantamaan sairaita ja kertomaan, -
että Jumalan valtakunta on tullut lähelle.
Ihmeet ovat Jumalan rakkauden ilmentymä.
On ihanaa nähdä, miten kuurot alkavat kuulla -
tai joku paranee ihmeellisesti.
Se kertoo, kuka Jumala todella on.
Ihmiset kaipaavat nähdä todellista.
Ihmeet avaavat mahdollisuuden kertoa, kuka Jumala todella on -
ja miten hyvä Hän on.
Hän on sama eilen, tänään ja iäti. Se on Jumalan suunnitelma.
Kerrotko esimerkkejä, millaisia ihmeitä olet nähnyt hiljattain?
Olemme nähneet monia tapauksia, joissa kuurot korvat ovat avautuneet.
Se on todella jännää, koska sen voi nähdä välittömästi.
Jos ihminen on ollut täysin kuuro ja hän alkaa yhtäkkiä kuulla, -
se tuo Jumalalle kunniaa ja rakentaa ihmisten uskoa.
Olin hiljattain Australiassa.
Eräs nainen ei ollut kuullut toisella korvalla lainkaan 33 vuoteen.
Hänelle oli tehty useita leikkauksia vuosien aikana.
Nuorena hänellä oli ollut tulehdus, joka levisi luuhun.
Osa kartiolisäkkeestä oli pitänyt poistaa.
Se oli tosi ihmeellistä.
Hän toivoi hieman, että Jumala tekisi jotain. Hän ei tiennyt, tekisikö Hän.
Raamattu sanoo, että riittää, kun uskoo sinapinsiemenen verran.
Sain rukoilla hänen puolestaan.
Pyhä Henki kosketti häntä, ja hän alkoi kuulla heti.
Hän oli ihmeissään. "Miten tämä on mahdollista?"
Hän ajatteli, ettei se olisi pysyvää. Seuraavana aamuna hän tuli ja sanoi:
"Kuulen vieläkin täydellisesti." Todistus antaa ihmisille paljon iloa.
Olemme nähneet ihania ihmeitä.
Hiljan todistuksen kertoi nainen, jonka puolesta rukoilimme joku viikko sitten.
Hän ja hänen miehensä tekivät lähetystyötä Thaimaassa.
Naisella oli todettu leukemia ja maksasairaus.
Rukoilimme. Hän sanoi, että hänen sisällään kulki kuin pyörremyrskyjä, -
kun pyysimme Jeesusta koskettamaan häntä.
Hän kävi lääkärissä. Hänelle sanottiin, ettei hänen veressään ole poikkeamia.
Lääkäri kuvasi hänen maksansa.
Hän sanoi: "En ymmärrä, miten tämä voi olla maksasi. Se on niin terve."
Hänessä ei ole jälkeäkään leukemiasta eikä maksasairaudesta.
Kun hän todisti siitä, kaikkien sydämet ylistivät Jumalaa.
Sitä ihmeet aiheuttavat. Ne saavat ihmiset ylistämään Jumalaa.
Jos vain säilytämme yksinkertaisuuden ja iloitsemme siitä, -
miten Jumala koskettaa ja liikkuu, Hän jatkaa kirkkautensa ilmestystä.
Sitä se saa minut tuntemaan, kun kerrot näistä ihmeistä.
"Vau! Jumala on suuri."
Elät unelmaa todeksi, mutta se ei tapahtunut heti ja vaivattomasti.
Sait Jumalalta kutsun silloin, kun et sitä odottanut.
Etsitkö Häntä? Millainen oli elämän- tilanteesi, kun Jumala kutsui sinut?
Olin 23-vuotias. Olin juuri kohdannut Jumalan ihmeellisellä tavalla.
Hän oli vapauttanut minut kaikenlaisesta epävarmuudesta -
ja hylkäämisestä.
Hän vapautti minut ihmeellisesti ja eheytti sydämeni.
Sitten Hän alkoi puhua minulle. Aloin saada näkyjä.
Rukoilin lattialla päivän aikana valittaen ja saaden näkyjä.
Näin, miten tulipalloja laskeutui ihmisten ylle ja ihmisiä parani.
Isän sydän kadotettuja kohtaan sai minut vaikeroimaan rukouksessa.
En tiennyt, mitä tehdä sillä.
En ajatellut, että naiset voivat tehdä palvelutyötä.
Sanoin: "Herra, puhu miehelleni." Kiitos Herralle, Hän puhui.
Tom sanoi: "Minusta sinun pitäisi saarnata."
Se oli jännää, mutta se ei riittänyt. Halusin, että joku profetoi sen minulle.
Seurakunnassamme profetian lahja toimi tosi harvoin, -
mutta sitten eräs amerikkalainen profeetta kävi vierailulla. Ajattelin: -
"Nyt on tilaisuutesi, Jumala. Laita hänet profetoimaan minulle -
ja sanomaan, mitä Sinä sanot. Sitten uskon Sinua."
Hän profetoi eri ihmisille, mutta ei minulle.
Ajattelin: "Jumala, mitä ihmettä?"
Menin lopuksi alttarille. "No, Jumala, anna tulla."
Mies rukoili ihmisten puolesta ja profetoi. Minulle hän sanoi: -
"Luota Jumalaan, sisar."
Ajattelin: "Entä profetia? Auta, Jumala!"
Sama juttu seuraavana iltana. Olin tosi pettynyt. Ajattelin: -
"En ymmärrä, Jumala. Jos haluat minun tekevän tätä, mikset auta?"
Illalla sitten kotona luin Raamattua.
Minusta meidän pitää kehittää vahva rakkaus Jumalan Sanaa kohtaan.
Luin Luukkaan evankeliumin kohdan Simeonista.
Avasin Raamatun. "Jumala, puhu minulle!"
Onneksi avautui Luuk. 2. Pyhä Henki oli ilmoittanut Simeonille, -
että hän näkisi Messiaan vielä ennen kuolemaansa.
Hengen vaikutuksesta hän tuli temppeliin, näki Jeesuksen -
ja antoi Jumalalle kunnian. Yhtäkkiä koin piston. "Herra, anna anteeksi."
Pyhä Henki oli ilmoittanut, että näkisin ihmisten pelastuvan ja parantuvan.
Se ei riittänyt minulle, vaan halusin, että profeetta sanoo sen vielä.
Tein todella parannusta. "Anteeksi, Jumala.
Valitsen uskoa sen, vaikkei kukaan ikinä profetoisi sitä."
Ajattelen, että se oli tosi tärkeää.
Niin paljon kuin rakastankin Hengen lahjoja, -
on tärkeää kuulla suoraan Jumalalta ja luottaa Häneen.
Se on ollut prosessi.
Meni seitsemän vuotta, ennen kuin pidin ensimmäisen saarnani.
Aivan. Kohtasit Jumalan voimallisesti. Sait näkyjäkin.
Voin kuvitella, että se oli suuri kokemus. Sen jälkeen tuli vaihe, -
jota itse kutsut erämaaksi. Mitä tuo erämaa tarkoitti sinulle?
Erämaakausi...
Aika lupauksen saamisen ja täyttymyksen välillä -
on usein erämaakautta.
Se muistuttaa sitä, mitä israelilaiset kokivat.
Tuona aikana pitää oppia tekemään yhteistyötä Jumalan kanssa.
Tunnistaa, ettei meitä rangaista. Se on mahdollisuus tulla lähemmäs Häntä.
Antaa Hänen valmistella meitä tulevaan -
ja auttaa meitä kantamaan hedelmää tuona aikana.
Seitsemän vuoden aikana opiskelin raamattukoulussa.
Kerroin joillekuille, mihin uskoin Jumalan kutsuvan minua.
Heidän reaktionsa ei ollut kovin hyvä. "En olisi ajatellut sinusta."
Pyhä Henki oli minulle armollinen. Minun piti oppia -
antamaan Hänen rakkautensa tulla sisääni ja koskettaa sydäntäni, -
niin että Hän karkotti ihmispelon. Täydellinen rakkaus karkottaa pelon.
Sen aikana opin todella, miten pitää Jumalaa parhaana ystävänäni.
Pyhää Henkeä parhaana ystävänäni, ja lohduttajanani.
Ja oppia vastaanottamaan Jumalan rakkauden, -
niin ettei ihmispelko vaikuta minuun, kuten se ennen sitovasti vaikutti.
Sinulla oli pelkoja lapsuudesta ja lapsuuden kokemuksien takia.
Mitä lapsuudessasi tapahtui? Mistä hylkäämisen pelko oli peräisin?
Äiti ja isä erosivat, kun olin vain noin 4-vuotias.
Äiti muutti pois meidän kanssamme ja meni uusiin naimisiin.
Jokaisella lapsella, joka on joutunut kokemaan sellaisen tilanteen, -
on todennäköisesti hylkäämisestä koituvia ongelmia.
Myöhemmin kun olin noin 12-vuotias, pian uskoontuloni jälkeen, -
äiti muutti pois ja jäimme huoltajien kasvatettaviksi.
Minua käytettiin seksuaalisesti hyväksi yhdeksän kuukauden ajan.
Koin valtavaa häpeää. Pidin itseäni rumana.
Epäilin, että minussa on jotain vikaa, kun minulle kävi niin.
Että olin aiheuttanut sen itse.
Vaikka yhä rakastin Jumalaa ja minulla oli Jumala-suhde, -
se aiheutti paljon häpeää, pelkoa ja epävarmuutta.
Yritin aina saada ihmiset pitämään minusta.
Mitä enemmän yritin, -
sitä kurjemmalta, hylätymmältä ja torjutummalta minusta tuntui.
Mutta tänä päivänä olen kävelevä ihme.
Jumalan rakkaus on karkottanut pelon.
En edes kyennyt itkemään luultavasti melkein...
Melkein kymmeneen vuoteen.
En kyennyt itkemään, koska olin niin lukossa emotionaalisesti.
Kun Herra kosketti minua, vapauduin.
Siitä asti olen rukoillut Ef. 3:14―21:n mukaan.
Minusta on ihana rukoilla Raamatun jakeiden mukaan.
Raamattu sanoo, että jos pyyntömme on Hänen tahtonsa, saamme sen.
Tiesin rukouksen ymmärryksen ylittävästä Kristuksen rakkaudesta -
ja sisäisen ihmisen yliluonnollisesta vahvistumisesta voimassa, -
että käsittäisin, mikä on rakkautensa korkeus, syvyys, leveys ja pituus.
Että tulisin täyteen Hänen kaikkea täyteyttään.
Rukoilin sen joka päivä kolme kuukautta uskoen, että Hän tekee sen.
Ja elämäni muuttui.
Olen jatkanut sitä ja rukoillut sitä elämäni, perheeni ja seurakuntani ylle.
Uskon, että kun me jatkamme tietoisesti uskon kautta -
sen rakkauden vastaanottamista, -
jonka Jumala haluaa antaa ja joka ylittää jopa ihmisen käsityskyvyn, -
kun pyydämme Pyhää Henkeä vahvistamaan meitä -
ja vastaanotamme Hänen rakkautensa, -
tuo rakkaus karkottaa kaiken pelon ja muuttaa luonteemme ja elämämme.
Se antaa uskoa sydämeemme.
Raamattu sanoo, että vanhurskas elää uskosta -
ja että vanhurskaat ovat rohkeita kuin leijonat.
Jumalan rakkaus voimauttaa minut uskomaan, että kun tunnustan syntini,-
Hän on uskollinen ja vanhurskas ja antaa minulle anteeksi.
Hän puhdistaa minut. Olen saanut anteeksi.
On voimauttavaa ja ihanaa uskoa, -
että olen puhdas, armahdettu ja vanhurskas.
Se poistaa pelon, etten riitä tai että minut torjutaan -
sekä ihmisten että Jumalan edessä.
Se voimauttaa meitä. Hän on niin hyväntahtoinen.
Hänen rakkautensa kasvattaa meissä rakkauden vastaanottokykyä.
Sinulla on koko ikäsi ollut nälkä Jumalaa kohtaan.
Erämaavuosinakin pidit kiinni uskostasi Häneen.
Nyt olet jatkanut tuota rukousta.
Mistä tuo nälkä tulee ja miten mekin voisimme saada sen?
Raamattu sanoo: "Maistakaa ja nähkää, että Herra on hyvä."
Jos jatkaa Hänen maistamistaan -
ja Hänen tavoittelemistaan: "Herra, tarvitsen rakkauttasi.
Uskon, että annat sitä minulle: yli- luonnollista ilmestystä rakkaudestasi."
Kun lähestyy Häntä uskossa uskoen, että saa rakkautta, -
rakkaus on niin huumaavaa, että se saa haluamaan lisää koko ajan.
Sille, jolla on, annetaan enemmän, sanoo Raamattu.
Mitä enemmän tietoisesti päättää: "Haluan tuntea Sinut paremmin".
Etsikää, niin te löydätte. Mitä enemmän etsii, sitä enemmän löytää.
Mitä enemmän löytää, sitä enemmän haluaa. Tuo nälkä vain jatkuu.
Autuaita ovat ne, joilla on vanhurskauden nälkä ja jano, -
sillä heidät täytetään.
Ef. 3:n mukaan Jumala haluaa täyttää jatkuvasti, -
jotta Hänen rakkautensa, hyvyytensä ja voimansa vuotaisivat meissä yli.
Kun matkustat maailmalla ja kohtaat monia ihmisiä ja monia tarpeita, -
luultavasti tarvitset tuota täyttymistä joka päivä.
Mitä tapahtuu, kun tulee pettymys?
Kun joku ei paranekaan.
Joku uskoo Jumalaan mutta silti menehtyy -
ja menee taivaaseen Jumalan luo. Mitä silloin teet?
Olen pohtinut tuota kysymystä monta kertaa.
Kun aloittelin parantamisen lahjan käyttämistä, -
kaksi läheistä ystävääni kuoli syöpään.
Sanoin Jumalalle: "En halua olla mukana tässä parantamisjutussa.
Siinä on liikaa vaaroja.
Jos kaikki eivät parane, -
en halua olla mukana, koska en halua ihmisten pettyvän Jumalaan.
Jätän heidät mieluummin Jeesuksen huomaan eikä sitten muuta."
Sanoin niin Jumalalle hyvin vilpittömästi. "Liian vaikeaa."
Herra keskeytti minut erään ylistys- hetken aikana. Tein vielä surutyötä.
Hän katsoi minua. Hänen sanoissaan oli valtava voima.
Hän sanoi minulle: "Katherine, sinun täytyy uskoa."
Sen jälkeen olemme nähneet todella monien parantuvan syövästä -
ja parantumattomista sairauksista. Se on todella mahtavaa.
Mutta olen oppinut erään asian. Pidän Psalmista 131.
"Minun sydämeni ei ole ylpeä, eivätkä minun silmäni ole korskeat, -
enkä minä tavoittele asioita, jotka ovat minulle ylen suuret ja käsittämättömät.
Totisesti, minä olen sieluni viihdyttänyt ja tyynnyttänyt: -
niin kuin vieroitettu lapsi äidin helmassa, niinkuin vieroitettu lapsi, -
niin on sieluni minussa. Pane toivosi Herraan, Israel."
Se on avain. En rasita mieltäni asioilla, joita en ymmärrä.
Yritän olla kyselemättä: "Miksi, milloin, miten, Jumala?"
Sen sijaan kysyn ainoastaan: -
"Kuka? Kuka haluat olla meille tässä tilanteessa?"
Uskoni siihen, kuka Hän haluaa olla, täytyy perustua Raamattuun.
Kun Jeesus vaelsi maan päällä, Hän ilmestyi vastauksena kaikille, -
jotka tulivat Hänen luokseen ongelmiensa kanssa.
Niin se on. Raamattu sanoo, että talo tulee rakentaa kalliolle, -
ja se on Jeesus. En voi rakentaa uskoani kokemusteni varaan.
Kaiken tulee nojata Häneen.
Kun tuli vaikeaa, Jeesus kysyi Pietarilta: "Menetkö sinäkin pois?"
Pietari vastasi: "Minne menisin? Sinulla yksin on elämän sanat."
Jos torjumme paranemisen, torjumme ison osan sitä, kuka Jumala on.
Ja rajoitamme Jumalan voimaa. Kuten jae, jonka jo sanoin: -
Ei tule julistaa kiehtovilla viisauden sanoilla, -
vaan osoittamalla Hengen voimaa.
Se, minkä jätämme huomiotta, ei jätä meitä huomiotta.
Jos riistämme toivon, joka on Jumalan voimassa, -
emme anna Kristuksen täyden identiteetin näyttäytyä niille, -
jotka kaipaavat epätoivoisesti tuntea Hänet.
On hyvä olla epätoivoinen.
Matkustat yhdessä miehesi Tomin kanssa.
Mitä sinulle merkitsee se, että perheesi on rinnallasi ja tukee sinua?
Mikä etuoikeus! Olen tosi kiitollinen. Hän ei aina matkusta mukanani.
Aina se ei ole käytännöllistä. Se on kallista.
Hän on mukanani täällä.
Hän on päässyt mukaani muihinkin paikkoihin hiljattain. Se on ihanaa.
Olen kiitollinen, sillä tämä on Herran ansiota.
Naimisiin mennessämme meistä kumpikaan ei osannut kuvitella, -
että Jumala tekisi näin.
Olen kiitollinen miehestäni. Hän on voideltu suojelemaan minua.
Olen kiitollinen hänen hyväntahtoi- suudestaan, että hän tukee minua.
Hän on luonteeltaan hyvin erilainen kuin minä.
Hän on hyvin vakaa. - Hyvin suomalainen.
Tyypillinen suomalaismies. Hyvin vakaa ja rauhallinen. Minä en.
Hän täydentää minua. Olen kiitollinen siitä.
Jumala tarkoitti, että miehellä ja naisella on eri vahvuusalueet.
Työskentelette yhdessä pastoriparina. Millaista se on? - Ihanaa.
Jumala käyttää minua suuna.
Jumala antaa Tomille viisautta ja erottelukykyä, -
ja rauhaa, armoa ja pitkämielisyyttä.
Olen kiitollinen siitä.
Ihmiset toivovat: "Kunpa minunkin puolisoni tukisi minua."
Kun Jumala avaa oven, kukaan ei voi sitä sulkea.
Hän valmistaa tien. Hän on kehittänyt sitä meissä vuosien saatossa.
Tiedän, että Pyhä Henki -
on aviomiehemme, olimmepa miehiä tai naisia.
Herra on aviomiehemme.
Hän haluaa olla paras ystävämme ja kumppanimme.
Kukaan ei voi täyttää rakkaudentarvettamme niin kuin Hän.
Yksin Hän voi täyttää kumppanuuden- ja rakkaudentarpeemme.
Tahdon rohkaista ihmisiä. Älä odota täydellistä ihmistä.
Sinulla on jo Hänet Pyhässä Hengessä ja Hänen yhteydessään.
Hän voi täyttää kaikki tarpeesi.
Voit vapauttaa puolisosi olemaan se, joka hän on.
Jumala haluaa olla sinulle kaikkea. Puolison ei tarvitse yrittää sitä.
Jumala auttaa myös kasvamaan -
erämaavuosien aikana. Niin opetat.
Se on totta. Erämaavuosina -
voi todella löytää Hänet -
ja Jumalan täydellisen rakkauden.
Hän ymmärtää minua. Minun ei tarvitse selitellä. Hän ymmärtää täysin.
Olen siitä tosi kiitollinen. Toivon, -
että ihmiset löytäisivät ystävyyden Pyhän Hengen kanssa.
Yhteyden Pyhään Henkeen.
Tunnemme Jumalaa kohtaan pelonsekaista kunnioitusta, -
mutta meillä on myös ihana etuoikeus olla Hänen kumppaneitaan.
Nyt voit rukoilla katsojien puolesta, -
että nämä asiat tulisivat todeksi heillekin.
Jos koet, että Jumala haluaa sanoa heille jotain, voit profetoida.
Isä, rukoilen jokaisen katsojan puolesta.
Kuten Raamattu sanoo, Herran Jeesuksen armo, -
Jumalan rakkaus ja Pyhän Hengen osallisuus olkoon heidän kanssansa.
Herra, anna heille voima tietää, että olet läsnä ja että olet hyvä.
Että Sinua aina ilahduttaa kohdata heitä.
Koen nyt, että jotkut tuntevat olevansa tuomittuja ja kamppailevat sen takia.
Herra haluaa sanoa, että kun tulet Hänen luokseen ja pyydät armoa -
ja anteeksiantoa, sinun ei tarvitse maksaa siitä.
Voit uskossa ottaa vastaan täydellisen anteeksiannon, joka puhdistaa sinut.
Sana sanoo: niin kuin Hän on, niin olette tässä maailmassa.
Rukoilen, että Jumalan rakkaus voimauttaa sinut -
uskomaan totuuden: sinut on vapautettu.
Karitsan veri on puhdistanut sinut.
Kun hylkäät synnin ja otat vastaan muutosvoiman, -
Jumalan vanhurskaus tulee Hänen armostaan uskon kautta.
Voimauta heidät uskomaan, että he ovat saaneet anteeksi, -
jotta he voivat mennä ja tehdä suuria tekoja.
Että he todella tuntisivat Jumalansa.
Herra, kosketa katsojia Henkesi voimalla.
Anna rakkautesi pakahduttaa heidät.
Kun he katsovat tätä ohjelmaa, anna Henkesi koskettaa sydämiä niin, -
että he saavat yliluonnollista ilmestystä -
Jumalan rakkaudesta, joka vapauttaa heidät juuri nyt masennuksesta.
Puhun masennuksen kanssa kamppaileville: -
Jeesuksen nimessä, masennus, lähde pois.
Jumalan rakkaus, Pyhä Henki, ilmesty, liitele heidän yllään.
Avaa sydämesi ja ota vastaan Häneltä.
Kiitos haastattelusta. Hyvää Suomen-matkaa!
Näemme myöhemmin myös opetuksiasi TV7:llä.
Ilo oli puolellani. Kiitos. - Kiitos.
Suomennos: Marianne Tenetz